Chripka...
Dobry den, od vcera mam bolest hrdla,hlavy,vlastne boli ma cele telo,teplota najvyssia 38. Beriem Paralen a Solmucol. Mozem pokracovat v nastavenej domacej liecbe alebo mam ist k lekarovi.
Dakujem
Dobrý deň,
ďakujeme za Vašu otázku.
Zápalové ochorenia dýchacích ciest môžu byť vírusového alebo bakteriálneho pôvodu. Pri vírusovej infekcii je začiatok ochorenia rýchly a väčšinou čoskoro odznie. U bakteriálnej infekcie je často priebeh ťažší. Vo všeobecnosti je liečba akútneho štádia ochorenia pri výskyte bežných príznakov (bolesť hrdla, nádcha, kašeľ, zvýšená teplota, príp. horúčka) symptomatická. Ak príznaky do 3 dní neustúpia, alebo nastane zhoršenie zdravotného stavu, odporúčam podstúpiť lekárske vyšetrenie, pre určenie pôvodcu infekcie a prípadné nastavenie vhodnej liečby.
Prajem skoré uzdravenie.
S  pozdravom
PharmDr. Veronika Kiabová